I november 2014 ble det kjent at både Tuva og søsteren Hege Hansen meldte overgang tilbake til Klepp. I 2015 etablerte Tuva seg virkelig som Toppserie-spiller, og hun ble nominert til Statoils Talentpris for 2015. Hun vokste frem som en solid forsvarsspiller og ble etterhvert kaptein i klubben. I 2016 ble hun kåret til årets spiller i Klepp av Jærbladet og etter sesongen takket hun nei til et kontraktstilbud fra LSK Kvinner. I 2018 var hun med å ta en sterk andreplass og sølv i Toppserien med Klepp, etterfulgt av bronseplass i 2019.